PATVIRTINTA

 Vilkaviškio r. Pilviškių „Santakos“ gimnazijos

 direktoriaus 2020 m. lapkričio 6 d. įsakymu Nr. V-113

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ, PEDAGOGŲ IR UGDYTINIŲ TĖVELIŲ (GLOBĖJŲ, RŪPINTOJŲ) KŪRYBINIŲ DARBŲ PARODOS-KONKURSO**

**„SPINDINČIOS VAIKŲ KALĖDOS“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų, pedagogų ir ugdytinių tėvelių (globėjų, rūpintojų) kūrybinių darbų parodos-konkurso „Spindinčios vaikų kalėdos” (toliau – Parodos) nuostatai reglamentuoja tikslą, uždavinius, dalyvius, parodos organizavimo tvarką bei reikalavimus darbų pateikimui.
2. Parodos-konkurso organizatorius – Vilkaviškio r. Pilviškių „Santakos“ gimnazija, elektroninis paštas zvangutis.projektai@gmail.com. Koordinatorės – ikimokyklinio ugdymo mokytoja Irma Barušauskienė ir meninio udgymo pedagogė, ikimokyklinio ugdymo mokytoja Renata Janavičienė.

**II SKYRIUS**

**TIKSLAS IR UŽDAVINIAI**

1. Tikslas – skatinti vaikų kūrybiškumą, puoselėti tradicijas, ugdyti supratimą apie šv. Kalėdas.
2. Uždaviniai:
	1. skatinti dalintis kūrybinėmis idėjomis ikimokyklinių įstaigų bendruomenes;
	2. džiaugtis artėjančiomis šv. Kalėdomis;
	3. plėtoti dalyvių meninę raišką, ieškoti kuo įvairesnių priemonių savo sumanymams perteikti.

**III SKYRIUS**

 **DALYVIAI**

1. Parodoje kviečiami dalyvauti ikimokyklinio ir priešmokyklinio ugdymo įstaigų mokytojai, ugdytiniai, jų tėvai (globėjai, rūpintojai).

**IV SKYRIUS**

 **PARODOS ORGANIZAVIMO TVARKA**

1. Vaikai kartu su mokytojais ar tėveliais (globėjais, rūpintojais), pasitelkdami savarankiškai pasirinktas kūrybinės raiškos priemones, gamina Kalėdines puošmenas – dekoracijas ir jomis puošia savo ugdymo įstaigos teritoriją (tai gali būti ir durys, vartai ar pan.). Pagrindiniai akcentai turėtų būti baltos ar geltonos spalvos šviečiančios lemputės, eglių ir/ar pušų šakos. Kitas priemones ir techniką dalyviai pasirenka savarankiškai.
2. Parodos dalyviai nuo 2020 m. lapkričio 30 d. iki 2020 m. gruodžio 18 d. elektroniniu paštu zvangutis.projektai@gmail.com. pateikia kokybišką, originalią, estetišką pagamintos Kalėdinės puošmenos nuotrauką JPG formatu. Ant kiekvienos nuotraukos ar nuotraukų koliažo užrašomas įstaigos pavadinimas (naudojant piešimo programą) bei užpildoma ir atsiunčiama kortelė, kurioje pateikiama informacija apie autorių bei ugdymo įstaigą (žr. 1 priedą).
3. Pateikiamos fotografijos turi atitikti Parodos temą.
4. Kalėdinių dekoracijų nuotraukos bus eksponuojamos gimnazijos svetainėje [www.pilviskiai.lm.lt](http://www.pilviskiai.lm.lt).

**V SKYRIUS**

 **BAIGIAMOSIOS NUOSTATOS**

1. Vertinimas. Darbai bus vertinami pagal temos atskleidimą ir estetiškumą bendrame kontekste. Bus vertinami tik tie darbai, kurie atitiks Parodos pagrindinius reikalavimus. Darbus vertins Parodos organizatorių komanda: Vilkaviškio r. Pilviškių „Santakos“ gimnazijos direktorė Danutė Valiūnienė, pavaduotojas ugdymui Romualdas Puodžiukaitis, ikimokyklinio ugdymo mokytoja Irma Barušauskienė, meninio ugdymo pedagogė, ikimokyklinio ugdymo mokytoja Renata Janavičienė.
2. Trys originaliausi darbai bus apdovanoti organizatorių prizais.
3. Visiems parodos dalyviams bus išsiųsti padėkos raštai.
4. Kilus klausimams, konkurso dalyviai gali kreiptis el. paštu zvangutis.projektai@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**DALYVIO ANKETA**

|  |  |
| --- | --- |
| Įstaigos pavadinimas |  |
| Grupės pavadinimas  |  |
| Pedagogo ir/ar tėvų (globėjų, rūpintojų) vardas, pavardė |  |
| El. paštas (padėkai atsiųsti) |  |